open-index/open-wikipedia-markdown huggingface dataset:
Groot Godin van Teotihuacán

thumb|260px|'n Muurskildering van die Tetitla-kompleks.
thumb|260px|'n Replika van 'n ander skildering.
Die **Groot Godin van Teotihuacán** (of **Spinnekopvrou van Teotihuacán**) is 'n voorgestelde godin van die Teotihuacán-beskawing van voor Columbus (omstreeks 100&nbsp;v.C. tot 700&nbsp;n.C.) in die hedendaagse Mexiko.

## Ontdekking en vertolking
In die jare tot 1942 is 'n reeks muurskilderings in die Tepantitla-kompleks in Teotihuacán ontdek. Die kompleks het skynbaar huisvesting verskaf aan lede van die hoëlui en die mure daarvan is bedek met helder geverfde fresko's van onder andere gode. In 1942 het die argeoloog Alfonso Caso die godeportrette geëien as 'n ekwivalent van Tlaloc, die Meso-Amerikaanse god van reën en oorlog. Dit is 30 jaar lank aanvaar.

In 1974 het Peter Furst voorgestel die muuskilderings is van 'n godin, en dit is deur die navorser Esther Pasztory beaam. Hulle ontleding was geskoei op 'n paar faktore, onder meer die geslag van meegaande figure, die groen voël in die koptooisel en die spinnekoppe bo die figuur. Pasztory het tot die gevolgtrekking gekom dat sy 'n godin van plantegroei en vrugbaarheid verteenwoordig wat 'n voorganger van die veel later Asteekse godin Xochiquetzal was. In 1983 het die historikus Karl Taube die godin die "Spinnekopvrou van Teotihuacán" genoem. Vandag is sy eerder bekend as die "Groot Godin".

Die Groot Godin is later ook op ander plekke in Teotihuacán geïdentifiseer, asook in draagbare kuns, soos drinkbekers. 

Die gewildheid van die Groot Godin strek blykbaar nie verder as plekke waar Teotihuacane gewoon het nie. Daar is geen afbeeldings van haar elders in Meso-Amerika nie.

## Domein
Die Groot Godin was vermoedelik 'n godin van die onderwêreld, duisternis, die aarde, water, oorlog en moontlik selfs die skepping self. Vir die antieke beskawings van Meso-Amerika was die jaguar, uil en veral spinnekoppe skepsels van die duisternis wat dikwels in grotte en in die nag aangetref is. Hulle kom dikwels op haar portrette voor.

Op baie muurskilderings is die godin uitgebeeld met baie rondhardlopende spinnekoppe op die agtergrond, op haar klere of hangend van haar arms. Sy word dikwels gesien met skilde van spinnerakke, wat haar verbintenis met oorlog bevestig. Sy word dikwels in 'n paradysomgewing uitgebeeld terwyl sy geskenke uitdeel. Een muurskildering wys haar byvoorbeeld met water wat van haar hande drup terwyl sterflinge in die paneel onder haar swem, met 'n bal speel en dans. Dié skynbare sagtheid is in teenstelling met latere soortgelyke gode wat hoofsaaklik 'n oorlogsaspek het. 

Dit beteken egter nie die Groot Godin het nie 'n gewelddadiger aspek nie: In een muurskildering word sy uitgebeeld as 'n groot mond en tande wat deur gekloude hande omring word.

## Verwysings
### Bronne
* .
* 
* 
* 

## Skakels
Antoinette Steyn

**Antoinette Steyn** (gebore op 27 Februarie 1975) is 'n Suid-Afrikaanse politikus wat sedert 2013 as die uitvoerende burgemeester van die Breedevallei Plaaslike Munisipaliteit in die Kaapse Wynlande dien. Sy is 'n lid van die Demokratiese Alliansie.
## Lewensloop
Steyn is op 27 Februarie 1975 in Riversdal in die destydse Kaapprovinsie, nou die Wes-Kaapprovinsie, gebore. Haar pa het vir die Suid-Afrikaanse Spoorweë in die dorp gewerk. Haar familie het later na Touwsrivier verhuis waar sy haar laerskoolopvoeding voltooi het. In 1993 het sy aan Worcester Gimnasium gematrikuleer.
## Persoonlike lewe
Steyn is met Koos Steyn getroud. Hy is tans 'n raadslid in die Kaapse Wynland-distriksmunisipaliteit asook die DA se streeksvoorsitter in die Kaapse Wynlande. Steyn het een dogter wat tans 'n derdejaarstudent is.
## Verwysings
## Eksterne skakels
*The Mayor at Breedevallei Plaaslike Munisipaliteit
Fernando Torres

**Fernando José Torres Sanz** (gebore 20 Maart 1984) is ’n Spaanse sokkerafrigter en voormalige speler wat as aanvaller gespeel het. Hy is tans die afrigter van Atlético Madrid B. Weens sy konstante doeltreffendheid as jong speler het Torres die bynaam *El Niño* (“Die Kind”) gekry, wat hom deur sy hele loopbaan gevolg het. In sy beste jare is hy beskou as een van die beste doelskieters ter wêreld en was hy bekend vir sy spoed, doeltreffendheid en tegniese vaardighede.

Torres het sy loopbaan by Atlético Madrid begin, waar hy deur die jeugstelsel gevorder het tot in die eerstespan. Hy het in 2001 sy debuut gemaak en die klub verlaat met 75 doele in 174 La Liga-wedstryde. In 2007 het hy by die Premierliga-klub Liverpool aangesluit en die vinnigste speler in die klub se geskiedenis geword om 50 ligadoele aan te teken. In 2008 het hy derde geëindig in beide die *Ballon d’Or* en die FIFA Wêreldspeler van die Jaar-toekennings. In Januarie 2011 het hy Liverpool verlaat om by Chelsea aan te sluit vir ’n destydse Premierliga-rekordbedrag van £50 miljoen, wat hom die duurste Spaanse speler in die geskiedenis gemaak het. By Chelsea het hy die FA-beker, die UEFA-kampioeneliga en die Europaliga gewen. Daarna het hy kortliks vir AC Milan gespeel voordat hy teruggekeer het na Atlético Madrid, waar hy die 2017/18 Europaliga gewen het. In Julie 2018 het hy by die Japannese klub Sagan Tosu aangesluit en in 2019 uit professionele sokker getree.

Torres het in 2003 sy debuut vir Spanje gemaak in ’n vriendskaplike wedstryd teen Portugal. Hy het 110 keer vir sy land gespeel en is die derde hoogste doelskieter in Spanje se geskiedenis met 38 doele. Hy het aan ses groot toernooie deelgeneem: UEFA Euro 2004, die 2006 Wêreldbeker, Euro 2008, die 2010 Wêreldbeker, Euro 2012, en die 2014 Wêreldbeker. Spanje het die toernooie van 2008, 2010 en 2012 gewen, en Torres het in albei die eindstryde van Euro 2008 en Euro 2012 gescore. Hy het die Goue Stewel gewen vir die meeste doele in die 2012-toernooi.

## Verwysings
Andrew Barnes

**Andrew Barnes-Roberts** is 'n Engelse nuusleser, seremoniemeester, afslaer en paneelmoderator. Hy is bekend vir sy werksaamheid as seniornuusleser by die Suid-Afrikaanse nuuskanale eTV en eNCA, waar hy die medenuusleser vir die program *All Angles* ("Alle hoeke") was. Hy is tans nuusleser op die program *SA Tonight* ("[Suid-Afrika] vannag").

## Vroeë lewe en opvoeding 
Barnes is in Yorkshire, Engeland gebore. As kind was dit sy droom om 'n nuusleser te word. Hy matrikuleer in 1988 aan die Hoërskool Blairgowrie in Johannesburg en verwerf in 1993 die graad BA in Engels en drama aan die Universiteit van Kaapstad.

## Loopbaan 
Barnes is in 2016 tydelik deur eNCA van die lug af gehaal nadat hy die spot met minister van basiese onderwys, Angie Motshekga, se uitspraak gedryf het. eNCA het Barnes se kommentaar as "kwetsend, onnodig en diep ongevoelig" beskryf en om verskoning vir die voorval gevra. Barnes het ook om verskoning gevra. Barnes het in 2016 tydelik eNCA en Suid-Afrika verlaat om "'n nuwe lewe" met sy gay minnaar in Suidoos-Asië te begin. Hy stig in daardie jaar The Presentation Clinic (*Die voorleggingskliniek*) in Kambodja. In 2025 het Barnes om verskoning gevra nadat hy oor die nasionale woordvoerder van die African National Congress, Mahlengi Bhengu-Motsiri, gesê het hy hoop sy ly nie meer honger nie en dat sy haar meer as een keer tot toebroodjies by die venue vir die nasionale dialoog gehelp het.

## Persoonlike lewe 
Barnes is gay en is getroud met Brandon Roberts.

## Verwysings 
## Eksterne skakels 
*
Brentford FC

**Brentford Football Club** is ’n professionele sokkerklub wat in Brentford, Wes-Londen, Engeland, gevestig is. Die span neem deel aan die Premierliga, die hoogste vlak van Engelse sokker. Die klub, met die bynaam “The Bees”, is in 1889 gestig en het van 1904 tot 2020 hul tuiswedstryde by Griffin Park gespeel, voordat hulle na die Brentford Gemeenskapsstadion verhuis het.

Brentford het die 2021 Championship-eindstryd gewen en sodoende vir die eerste keer sedert die 1946/47-seisoen na die hoogste vlak van Engelse sokker bevorder. Hul hoofmededingers is ander Wes-Londense klubs, naamlik Fulham en Queens Park Rangers.

## Verwysings 
## Externe skakels 
* Amptelike webwerf
AFC Bournemouth

**AFC Bournemouth** is ’n professionele sokkerklub wat in Kings Park, Boscombe — ’n voorstad van Bournemouth, Dorset, Engeland — gebaseer is. Die klub neem deel aan die Premierliga, die hoogste vlak van Engelse sokker. Die klub is in 1899 gestig as **Boscombe** en het in 1971 hul huidige naam aangeneem. Hulle bynaam is “The Cherries”, en hulle word algemeen bloot **Bournemouth** genoem. Die klub speel sedert 1910 hul tuiswedstryde by Dean Court.

Die klub het op 27 April 2015 vir die eerste keer in sy geskiedenis bevordering na die Premierliga verseker. Bournemouth het vyf seisoene in die Premierliga gebly voordat hulle in 2020 gedegradeer is, maar het in 2022 weer teruggekeer.

## Verwysings 
## Externe skakels 
* Amptelike webwerf
Fulham FC

**Fulham Football Club** is ’n professionele sokkerklub wat in Fulham, Wes-Londen, Engeland, gevestig is. Die klub neem deel aan die Premierliga, die hoogste vlak van Engelse sokker. Fulham is in 1879 gestig en is die oudste professionele sokkerklub in Londen. Hulle speel sedert 1896 hul tuiswedstryde by Craven Cottage.

Fulham neem deel aan die Wes-Londense derbywedstryde teen Chelsea, Brentford en Queens Park Rangers. Die klub het in 1896 hul kenmerkende wit hemp en swart kortbroek as wedstryddrag aangeneem, wat sedertdien onveranderd gebly het.

Fulham het tussen die tweede en vierde vlakke van Engelse sokker gewissel totdat die klub in 1997 deur Mohamed Al-Fayed oorgeneem is. Daarna het hulle twee afdelingtitels in drie seisoene gewen en in 2001 vir die eerste keer die Premierliga bereik. Hulle het die UEFA Intertoto-beker in 2002 gewen en in 2010 die eindstryd van die UEFA Europa Liga gehaal, waar hulle teen Atlético Madrid verloor het.

## Verwysings 
## Externe skakels 
* Amptelike webwerf
Sparrmannia

***Sparrmannia*** is 'n genus van struike wat behoort tot die familie Malvaceae. Die genus is inheems aan Afrika, insluitend Madagaskar.

## Spesies 
Daar is drie spesies wat tot die genus hoort:
* *Sparrmannia africana* L.f.
* *Sparrmannia discolor* Baker
* *Sparrmannia ricinocarpa* (Eckl. & Zeyh.) Kuntze

## Verwysings
Sparrmannia discolor

***Sparrmannia discolor*** is 'n boom wat deel is van die *Malvaceae* familie. Die spesie is endemies aan Madagaskar.

## Infraspesifieke spesies 
Die spesie het twee infraspesifieke spesies:
* *Sparrmannia discolor var. cordata* Capuron
* *Sparrmannia discolor var. discolor*

## Bron 
* Plants of the World Online
Grewia arborea

***Grewia arborea*** is 'n struik of 'n boom wat deel is van die Malvaceae familie. Die spesie is inheems aan Bangladesj, Bhoetan, China, Djiboeti, Ethiopië, Indië, Jemen, Kenia, Mosambiek, Mianmar, Nepal, Somalië, Tanzanië en Uganda.

## Bron 
* Plants of the World Online
Grewia bulot

***Grewia bulot*** is 'n struik wat deel is van die Malvaceae familie. Die spesie is endemies aan Viëtnam waar dit in die suide voorkom.

## Bron 
* Plants of the World Online
Sparrmannia ricinocarpa

***Sparrmannia ricinocarpa*** is 'n struik wat deel is van die Malvaceae familie. Die spesie is inheems aan Angola, Burundi, Demokratiese Republiek die Kongo, Eritrea, Eswatini, Ethiopië, Kameroen, Kenia, Lesotho, Madagaskar, Malawi, Mosambiek, Rwanda, Soedan, Suid-Afrika, Suid-Soedan, Tanzanië, Uganda, Zambië en Zimbabwe. In Suid-Afrika kom die plant in Gauteng, KwaZulu-Natal, Limpopo, Mpumalanga, Oos-Kaap en die Vrystaat voor.

Die plant blom van November tot Julie.

## Infraspesifieke spesies 
Die spesie het vier infraspesifieke spesies:
* *Sparrmannia ricinocarpa var. cinerea* Weim.
* *Sparrmannia ricinocarpa var. macrocarpa* (Ulbr.) Weim.
* *Sparrmannia ricinocarpa subsp. ricinocarpa*
* *Sparrmannia ricinocarpa subsp. subpalmata* (Baker) Capuron

## Bronnelys 
* REDLIST Sanbi
* Plants of the World Online
* Biodiversityadvisor
St. Helenabaai-padrão

Die **St. Helenabaai-padrão** is ‘n monument ter ere van Vasco da Gama.

Hierie kruis is opgerig op 8 November 1969 en staan by 32° 43′ 40.6″ suid en 17° 58′ 45″ oos, tussen St. Helenabaai en Stompneusbaai.

Portugal het hierdie padrão aan Suid-Afrika geskenk ter herdenking aan die geboorte van Vasco da Gama 500 jaar tevore. Dit is opgerig op die dag waarop die vloot onder Da Gama  in 1497 daar aangeland het nadat dit 3 maaande en 1 dag lank met behulp van sterrenavigasie langs ‘n heeltemal nuwe roete vanaf Santiago op die Kaap Verdiese Eilande tot hier gevaar het. Hierdie nuwe seeweg tussen die Weste en die Ooste het ‘n nuwe tydvak in die wêreldgeskiedenis ingelui. 

## Verwysings
Grewia carpinifolia

***Grewia carpinifolia*** is 'n rankplant wat deel is van die Malvaceae familie. Die plant is inheems aan Angola, Benin, Burkina Faso, Demokratiese Republiek die Kongo, Gambië, Ghana, Guinee, Golf van Guinee-eilande, Ivoorkus, Kameroen, Liberië, Mauritanië, Nigerië, Sierra Leone en Togo.

## Bron 
* Plants of the World Online
Vasco da Gama-horlosie

Die groot en mooi **Vasco da Gama-monument** in Durban is op die Victoria Embankment regoor die kleinboothawe. Dit bestaan uit ‘n gietysterfontien en ‘n horlosie. Dit is in 1897 onthul ter herdenking aan die 400-jarige naamgewing van Natal op Kersdag 1497.

## Bron
*Grobler, Jackie: Monumentale Erfenis – ‘n Gids tot 50 Afrikaner-gedenktekens. Pretoria: Kontak-Uitgewers, 2012.
Lys van monumente aan Vasco da Gama

Hierdie is 'n lys van monumente en gedenktekens vir Vasco da Gama:

## Afrika 
*St. Helenabaai-padrão
*Vasco da Gama-piek op Kaappunt
*Vasco, 'n woonbuurt tussen Vrijzee en Goodwood in Kaapstad
*Da Gama-kruis by 34° 18′ 50″ suid, 18° 26′ 13″ oos, te Bordjiesdrif by Buffelsbaai op Kaappunt in die Tafelberg Nasionale Park. Hierdie kruis en die nabygeleë Dias-kruis is aanvanklik opgerig as navigasiebakens. As die twee bakens in lyn gebring word, dui dit na die gevaarlike ondersese Whittle Rock in Valsbaai by 34° 17′ 14″ suid en 18° 24′ 53″ oos.
*Vasco da Gama-horlosie in Durban
*die Vasco da Gama-pilaar by Malindi in Kenia is nog 'n oorspronklike padrão uit 1498
*In Maputo is 'n tuin wat oorspronklik bekendgestaan het as die Vasco da Gama-tuin en beroemd was om sy eksotiese flora en fauna uit Asië.
*Standbeeld: In November 1970 is 'n beeld van Da Gama in die Jardin Público de Évora in Portugal onthul om Da Gama se 500ste geboortejaar te vier. Dit was 'n skenking van die inwoners van die Suid-Afrikaanse provinsie Natal aan die volk van Portugal. Dit is gemaak deur Coert Steynberg en oorhandig deur die Suid-Afrikaanse minister van binnelandse sake, Theo Gerdener, 'n voormalige administrateur van Natal.
Eugnathostomata

**Eugnathostomata** is 'n klade van gewerwelde Kaakdiere (Gnathostomata). Hierdie organismes het almal die kenmerke wat as gnathostome-eienskappe gedefinieer word, plus ware tande en verskeie kraniale kenmerke wat verband hou met die skedel en oog.

## Verwysings
Open Tree of Life

Die **Open Tree of Life** is 'n aanlyn filogenetiese lewensboom – 'n gesamentlike poging, befonds deur die Nasionale Wetenskapstigting. Die eerste weergawe, wat 2,3 miljoen spesies insluit, is in September 2015 vrygestel. Die interaktiewe grafiek laat die gebruiker toe om in te zoem op taksonomiese klassifikasies, filogenetiese bome en inligting oor 'n nodus. Deur op 'n spesie te klik, sal die bron- en verwysingstaksonomie teruggegee word.duimnael|upright=2.5|Open Tree of Life op die Eukaryota nodus.

## Verwysings
Benjamin Mauerberger

**Benjamin Mauerberger**, ook bekend as **Ben Smith** en **Benjamin Berger**, is 'n Suid-Afrikaanse “regsteller” (Engels:*fixer*).

## Loopbaan
### Ketelkamer werking
In Oktober 2003 is Mauerberger deur die Nieu-Seelandse Sekuriteitekommissie met $30 000 beboet en sy registrasie as makelaar vir sewe jaar opgeskort weens sy rol in die Maeur-Swisse, 'n ketelkameronderneming in Auckland.

### Ondersoek na bedrogsentrum
Teen die einde van September 2025 het die ondersoekende joernalis Tom Wright, wat in die *Whale Hunting*-nuusbrief geskryf het, 'n maande lange ondersoek gepubliseer na Maeuberger se bande met 'n geldwassery-netwerk van $1,5 miljard wat gekoppel is aan bedrogsentrums in Suidoos-Asië. Wright het foto's van Mauerberger saam met die voormalige premier van Thailand, Thaksin Shinawatra, en Thammanat Prompow gepubliseer.

Op 19 September 2025 is die Wet op die Ontmanteling van Buitelandse Bedrogspulsyndikate deur Verteenwoordiger Jefferson Shreve aan die Amerikaanse Huis van Verteenwoordigers voorgelê, wat Mauerberger lys op "'n lys van alle buitelandse persone wat deur die Verenigde State gesanksioneer is vir verantwoordelikheid vir, medepligtigheid aan, of verantwoordelikheid vir die bevel, beheer of andersins rigting van aanlyn finansiële bedrogspul teen Amerikaanse burgers."

Die verslae is aangehaal tydens 'n sitting van Thailand se parlement op 30 September 2025 deur die opposisie-LP Rangsiman Rome, wat beweer het dat Mauerberger op 22 Oktober 2024 Thaise nasionaliteit aangevra het, maar sy aansoek is geweier weens onvolledige dokumente. Maeurberger het daarna 'n lasterregsgeding teen Rangsiman aanhangig gemaak. 

Op 21 Oktober 2025 het Thammanat skakels na Mauerberger se netwerk van bedrogsentrums ontken en die publiek aangespoor om nie te haastig gevolgtrekkings oor Mauerberger te maak nie.

Na die publikasie van die "walvisjagondersoek" het Thailand se adjunkminister van finansies, Vorapak Tanyawong, op 22 Oktober 2025 bedank na bewerings dat sy vrou betaal is deur Maeurberger se kriminele netwerk wat hy aangestel is om te ondersoek.

## Verwysings
Meganistiese interpreteerbaarheid

**Meganistiese interpreteerbaarheid** (dikwels afgekort as **meginterp**, of **MI**) is 'n subveld van masjienleernavorsing, binne verklaarbare kunsmatige intelligensie wat daarop gemik is om die interne werking van neurale netwerke te verstaan deur die meganismes wat in hul berekeninge teenwoordig is, te ontleed. Die benadering poog om neurale netwerke te ontleed op 'n manier soortgelyk aan hoe binêre rekenaarprogramme omgekeerd ontwerp kan word om hul funksies te verstaan.  Vroeë werk het verskeie tegnieke soos kenmerkvisualisering, dimensionaliteitsreduksie en attribusie gekombineer met mens-rekenaar-interaksiemetodes om modelle soos die visiemodel Inception v1 te analiseer. Latere ontwikkelings sluit in die 2020-artikel *Zoom In: An Introduction to Circuits*, wat 'n analogie tussen neurale netwerkkomponente en biologiese neurale stroombane voorgestel het.
In onlangse jare het meganistiese interpreteerbaarheid prominent geword met die studie van groottaalmodelle (GTMe) en transformatorargitekture. Die veld brei vinnig uit, met verskeie toegewyde werkswinkels soos die ICML 2024 Meganistiese Interpreteerbaarheidswerkswinkel wat aangebied word.

## Sleutelkonsepte
Meganistiese interpreteerbaarheid poog om strukture, stroombane of algoritmes te identifiseer wat in die gewigte van masjienleermodelle geënkodeer is. Dit kontrasteer met vroeëre interpreteerbaarheidsmetodes wat hoofsaaklik op invoer-uitvoer-verduidelikings gefokus het.
Verskeie definisies van die term bestaan, van eng tegniese definisies (die studie van oorsaaklike meganismes binne neurale netwerke) tot breër kulturele definisies wat verskeie KI-interpreteerbaarheidsnavorsings omvat.

### Superposisie
Superposisie beskryf hoe neurale netwerke baie onverwante kenmerke binne dieselfde neurone of subruimtes kan verteenwoordig, wat lei tot diggepakte en oorvleuelende kenmerkvoorstellings.

## Metodes
### Peiling
Ondersoek behels die opleiding van eenvoudige klassifiseerders op neurale netwerkaktiverings om te toets of sekere kenmerke gekodeer is.

### Oorsaaklike intervensies
Meganistiese interpreteerbaarheid gebruik oorsaaklike metodes om te verstaan hoe interne modelkomponente uitsette beïnvloed, dikwels met behulp van formele gereedskap uit oorsaaklikheidsteorie.

### Yl ontbinding
Metodes soos yl woordeboekleer en yl outokodeerders help om komplekse oorvleuelende kenmerke te ontrafel deur interpreteerbare, yl voorstellings te leer.

## Toepassings en betekenis
Meganistiese interpreteerbaarheid is van kardinale belang op die gebied van KI-veiligheid om die gedrag van toenemend komplekse KI-stelsels te verstaan en te verifieer. Dit help om potensiële risiko's te identifiseer en deursigtigheid te verbeter.

## Verwysings
Brighton & Hove Albion FC

**Brighton & Hove Albion Football Club**, algemeen bekend as **Brighton**, is ’n professionele sokkerklub wat in Brighton en Hove, Oos-Sussex, Engeland, gebaseer is. Die klub ding mee in die Premierliga, die hoogste vlak van Engelse sokker. Hul tuisveld is sedert 2011 die Falmer-stadion, nadat hulle vir die grootste deel van die 20ste eeu by die Goldstone Ground gespeel het.

Brighton is in 1901 gestig en het hul vroeë professionele sokker in die Southern League gespeel. Hulle is later in 1920 tot die Football League verkies. Tussen 1979 en 1983 het hulle in die Eerste Afdeling (First Division) gespeel en in 1983 die FA-bekereindstryd gehaal, waar hulle teen Manchester United verloor het ná ’n herspeel. Hulle is in dieselfde seisoen uit die Eerste Afdeling gerelegeer.

Teen die laat 1990’s was Brighton in die vierde vlak van Engelse sokker en het finansiële probleme ondervind. Ná Brighton in 1997 op die rand van degradasie uit die Football League na die Conference gestaan het, het ’n bestuurs-oorname die klub van likwidasie gered. Opeenvolgende bevorderings in 2001 en 2002 het Brighton teruggebring na die tweede vlak, en in 2011 het die klub na die Falmerstadion verhuis, ná 14 jaar sonder ’n permanente tuisveld.

In die 2016/17-seisoen het Brighton tweede in die EFL Championship geëindig en is dus na die Premierliga bevorder, wat ’n 34-jaar lange afwesigheid van die hoogste vlak beëindig het. In die 2022/23-seisoen het Brighton sesde in die Premierliga geëindig — hul beste topvlak-posisie ooit — en gekwalifiseer vir die UEFA Europa League, hul eerste deelname aan Europese klubkompetisie.

## Verwysings 
## Externe skakels 
* Amptelike webwerf
Grewia inaequilatera

Die **valssilwerrosyntjie** (*Grewia inaequilatera*) is 'n struik of 'n boom wat deel is van die Malvaceae familie. Die spesie is inheems aan Botswana, Malawi, Mosambiek, Namibië, Suid-Afrika, Tanzanië, Zambië en Zimbabwe. In Suid-Afrika kom die spesie in Limpopo en Mpumalanga en in Namibië slegs in die Kaprivistrook voor. Die spesie kan tot 7&nbsp;m hoog word en blom in Januarie.

Die spesie se FSA-nommer is 460.1. en staan ook bekend as *grootblaargeelrosyntjie* en die *treurboom*.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
* Biodiversityadvisor
Rafael Benítez

**Rafael Benítez Maudes** (gebore 16 April 1960) is ’n Spaanse professionele sokkerafrigter en voormalige speler. Hy is tans die hoofafrigter van die Griekse klub Panathinaikos.

Benítez het op die ouderdom van 26 by Real Madrid se afrigtingspan aangesluit, waar hy as afrigter van die onder-19-span en reserwespan, sowel as assistent-afrigter van die eerstespan gewerk het. Hy het Real Madrid in 1995 verlaat, maar sy bestuursperiodes by Real Valladolid en Osasuna was kortstondig en onsuksesvol. Hy het die Tweede Afdeling-klub Extremadura in sy eerste seisoen (1997/98) terug na La Liga gelei, maar die span is die volgende seisoen gerelegeer. Daarna het hy die klub verlaat en in 2000 Tenerife afgerig, waar hy bevordering in sy enigste seisoen gewen het.

Benítez is aangestel as afrigter van Valencia en het La Liga in die 2001/02- en 2003/04-seisoene gewen, asook die UEFA-beker in 2004. Nadat hy Valencia verlaat het, het Benítez na die Engelse klub Liverpool in die Premierliga verhuis en het in sy eerste seisoen as Liverpool-afrigter die klub in 2005 na oorwinning in die UEFA-kampioeneliga gelei. Vir die tweede agtereenvolgende seisoen is hy as UEFA-afrigter van die jaar aangewys. Hy het ook die FA-beker in 2006 gewen en die kampioeneliga-eindstryd in 2007 bereik, maar kon nie die Premierliga wen nie; Liverpool se beste ligaprestasie onder Benítez was ’n tweede plek in 2008/09.

Nadat hy Liverpool in Junie 2010 verlaat het, is Benítez as afrigter van die drievoudige kampioenspan Inter Milaan aangestel. Alhoewel hy die Supercoppa Italiana en die Klubwêreldbeker gewen het, was sy tyd by die klub kort, en hy is middel-in die 2010/11-seisoen ontslaan. In November 2012 is hy as tussentydse hoofafrigter van Chelsea vir die res van die seisoen aangestel, en hy het in 2013 die Europa-liga gewen. Hy het in 2013 na Italië teruggekeer om Napoli af te rig, waar hy die *Coppa Italia* en die *Supercoppa Italiana* gewen het. Daarna het hy Napoli verlaat en in Junie 2015 afrigter van Real Madrid geword met ’n aanvanklike driejaar-kontrak, wat ses maande geduur het.

Benítez is in Maart 2016 as hoofafrigter van Newcastle United aangestel. Hy kon nie relegasie voorkom nie, maar het bevordering terug na die Premierliga behaal deur die Kampioenskap te wen. Hy het die klub in Junie 2019 verlaat en by die Chinese Superliga-klub Dalian Professional aangesluit. Hy het die klub in Januarie 2021 in onderlinge ooreenkoms verlaat voordat hy in Junie die bestuur by Everton oorgeneem het. Hy is in Januarie 2022 ontslaan en het daarna Celta Vigo in 2023–24 afgerig.

## Verwysings
## Eksterne skakels
Demosthenes

duimnael|Portret van Demosthenes. Romeinse kunswerk uit die Keiserlike era na 'n Hellenistiese oorspronklike.
**Demosthenes** (/dɪˈmɒs.θəniːz/; Grieks: Δημοσθένης, geromaniseer: Dēmosthénēs; Attiese Grieks: [dɛːmostʰénɛːs]; 384 – 12 Oktober 322 v.C.) was 'n Griekse staatsman en redenaar in antieke Athene. Sy toesprake vorm 'n beduidende uitdrukking van kontemporêre Atheense intellektuele bekwaamheid en bied insig in die politiek en kultuur van antieke Griekeland gedurende die 4de eeu v.C. Demosthenes het retoriek aangeleer deur die toesprake van vorige groot redenaars te bestudeer. Hy het sy eerste geregtelike toesprake op die ouderdom van 20 gelewer, waarin hy suksesvol aangevoer het dat hy van sy voogde moes kry wat oor was van sy erfenis. Vir 'n tyd het Demosthenes sy bestaan gemaak as 'n professionele toespraakskrywer (logograaf) en 'n prokureur, en toesprake geskryf vir gebruik in private regsgedinge.

Demosthenes het gedurende sy tyd as logograaf in politiek belanggestel, en in 354 v.C. het hy sy eerste openbare politieke toesprake gehou. Hy het sy mees produktiewe jare daaraan gewy om Masedonië se uitbreiding teen te staan. Hy het sy stad geïdealiseer en sy hele lewe lank daarna gestreef om Athene se oppergesag te herstel en sy landgenote teen Philippos II van Masedonië te motiveer. Hy het daarna gestreef om sy stad se vryheid te bewaar en 'n alliansie teen Masedonië te stig, in 'n onsuksesvolle poging om Philippos se planne om sy invloed suidwaarts uit te brei en die Griekse state te verower, te belemmer.

Na Filippus se dood het Demosthenes 'n leidende rol gespeel in sy stad se opstand teen die nuwe koning van Masedonië, Alexander die Grote. Sy pogings het egter misluk, en die opstand is met 'n harde Masedoniese reaksie begroet. Om 'n soortgelyke opstand teen sy eie heerskappy te voorkom, het Alexander se opvolger in hierdie streek, Antipater, sy manne gestuur om Demosthenes op te spoor. Demosthenes het homself doodgemaak om te verhoed dat hy deur Archias van Thurii, Antipater se vertroueling, in hegtenis geneem word.

Die Alexandrynse Kanon, saamgestel deur Aristophanes van Bisantium en Aristarchus van Samothrace, het Demosthenes een van die tien grootste Attiese redenaars en logograwe genoem. Longinus het Demosthenes vergelyk met 'n vlammende weerligstraal en aangevoer dat hy "die toon van verhewe spraak, lewende passies, oorvloed, gereedheid, spoed tot die uiterste vervolmaak het." Quintilianus het hom geprys as lex orandi ("die standaard van redenaarskap"). Cicero het van hom gesê dat inter omnis unus excellat ("onder hulle almal blink hy alleen uit"), en hom ook geprys as "die perfekte redenaar" wat niks kortgekom het nie.

## Verwysings
Grewia gamblei

***Grewia gamblei*** is 'n klim struik wat deel is van die Malvaceae familie. Die plant is endemies aan Indië.

## Bron 
* Plants of the World Online
Schalk van Eeden

**Schalk van Eeden** (gebore 24 Junie 1958) is 'n Suid-Afrikaanse politikus en boer  wat sedert Augustus 2020 as die burgemeester van die Langeberg Plaaslike Munisipaliteit in die Kaapse Wynlande dien. Van Eeden is 'n lid van die Demokratiese Alliansie.
## Lewensloop
Van Eeden is op 24 Junie 1958 op 'n plaas genaamd Mardouw buite Swellendam gebore. Hy het aan Paarl Gimnasium gematrikuleer en daarna 'n jaar van diensplig voltooi voordat hy vir 'n diploma in landbou aan Elsenburg Landbou-kollege gestudeer het. Hy het in 1979 na die familieplaas teruggekeer om saam met sy vader te boer. Die plaas is later verkoop en Van Eeden het die nuwe eienaar gehelp om 48,000 olyfbome te plant. Van Eeden is vir volle termyn as burgemeester na die munisipale verkiesing in November 2021 verkies.
## Verwysings
Scott Parker

**Scott Matthew Parker** (gebore 13 Oktober 1980) is ’n Engelse professionele sokkerafrigter en voormalige speler wat tans die Premierliga-klub Burnley bestuur.

Parker het sy loopbaan by Charlton Athletic begin en is later aan Norwich City uitgeleen voordat hy in Januarie 2004 vir ’n fooi van £10 miljoen by Chelsea aangesluit het. Hy het egter nie gereeld vir Chelsea gespeel nie en het die volgende jaar na Newcastle United verhuis, waar hy as kaptein aangewys is. Parker het in 2007 by West Ham United aangesluit en is aangewys as die ''Football Writers' Association'' se Sokkerspeler van die Jaar vir die 2010/11-seisoen, ondanks die klub se relegasie. Daarna het hy by Tottenham Hotspur geteken en in 2013 by Fulham aangesluit. Hy het 119 ligawedstryde vir Fulham in sowel die Premierliga as die Championship gespeel voordat hy aan die einde van die 2016/17-seisoen uitgetree het.

Parker het Engeland op alle vlakke van onder-16 tot seniorvlak verteenwoordig en sy volle debuut in 2003 gemaak. Uniek genoeg het hy sy eerste vier wedstryde vir Engeland gewen terwyl hy vir vier verskillende klubs gespeel het. Hy was deel van die Engelandspan wat die kwartfinaal van UEFA Euro 2012 gehaal het.

Parker is in Februarie 2019 as waarnemende hoofafrigter van Fulham aangestel en dieselfde somer permanent aangestel. In sy eerste seisoen het hy die klub gelei na bevordering tot die Premierliga deur die Championship-eindrondte te wen, maar hulle is die volgende seisoen weer gerelegeer. Hy het toe in 2021 by AFC Bournemouth aangesluit en weer in sy eerste seisoen bevordering uit die Championship gewen. Ná ’n 9–0-nederlaag teen Liverpool in die klub se vierde ligawedstryd van die seisoen, is hy ontslaan, en daarna deur Club Brugge aangestel, waar hy ná 12 wedstryde in Maart 2023 afgedank is. In Julie 2024 is hy as hoofafrigter van Burnley aangestel en het in sy eerste seisoen daar ’n derde bevordering uit die Championship behaal.

## Verwysings
Trevor Abrahams

**Trevor Abrahams** is 'n Suid-Afrikaanse politikus wat sedert Desember 2023 as die uitvoerende burgemeester van die Witzenberg Plaaslike Munisipaliteit in die Kaapse Wynlande dien. Hy het vir Katriena Robyn van die GOOD-Party opgevolg. Abrahams is 'n lid van die Demokratiese Alliansie.
## Verwysings
James Watson

**James Dewey Watson** (6 April 1928 – 6 November 2025) was 'n Amerikaanse molekulêre bioloog, genetikus en dierkundige. In 1953 het hy saam met Francis Crick die akademiese artikel in *Nature* geskryf waarin die dubbelheliksstruktuur van die DNS-molekule voorgestel word. Nege jaar later is Watson, Crick en Maurice Wilkins die Nobelprys vir Fisiologie of Geneeskunde toegeken "vir hul ontdekkings rakende die molekulêre struktuur van nukleïensure en die betekenis daarvan vir inligtingoordrag in lewende materiaal".

Watson het grade verwerf aan die Universiteit van Chicago (*Baccalaureus Scientiae*, 1947) en Indiana Universiteit Bloomington (PhD, 1950). Na 'n postdoktorale jaar aan die Universiteit van Kopenhagen saam met Herman Kalckar en Ole Maaløe, het Watson by die Universiteit van Cambridge se Cavendish Laboratorium in Engeland gewerk, waar hy sy toekomstige medewerker Francis Crick die eerste keer ontmoet het. Van 1956 tot 1976 was Watson op die fakulteit van die Harvard-universiteit se Biologiedepartement, waar hy navorsing in molekulêre biologie bevorder het.

Vanaf 1968 het Watson as direkteur van die Cold Spring Harbor Laboratory (CSHL) gedien, wat die vlak van befondsing en navorsing aansienlik uitgebrei het. By die Cold Spring Harbor Laboratory het hy sy navorsingsklem verskuif na die studie van kanker, en dit 'n wêreldleidende navorsingsentrum in molekulêre biologie gemaak. In 1994 het Watson as president begin en vir 10 jaar gedien. Hy is toe as kanselier aangestel, waar hy gedien het tot sy bedanking in 2007 nadat hy opmerkings gemaak het waarin hy beweer het dat daar 'n genetiese verband tussen intelligensie en ras is. In 2019, na die uitsending van 'n dokumentêr waarin Watson hierdie sienings oor ras en genetika herhaal het, het CSHL sy eretitels herroep en alle bande met hom verbreek.

Watson het baie wetenskapboeke geskryf, insluitend die handboek *Molecular Biology of the Gene* (1965) en sy topverkoperboek *The Double Helix* (1968).. Tussen 1988 en 1992 was Watson verbonde aan die National Institutes of Health en het hy gehelp om die Human Genome Project te vestig, wat die taak om die menslike genoom in 2003 te karteer, voltooi het.

## Verwysings
Burnley FC

**Burnley Football Club** is ’n professionele sokkerklub wat in Burnley, Lancashire, Engeland, gebaseer is. Die span ding mee in die Premierliga, die hoogste vlak van die Engelse sokkerligstelsel.

Die klub is in 1882 gestig en was een van die eerste wat professioneel geword het (in 1883), waarna hulle druk op die *Football Association* geplaas het om betalings aan spelers toe te laat. Burnley het vir die eerste keer in die FA-beker deelgeneem in die 1885/86-seisoen, en was een van die 12 stigterslede van die *Football League* in 1888/89 — die wêreld se eerste sokkerliga-kompetisie.

Die span speel hul tuiswedstryde sedert 1883 by Turf Moor, nadat hulle van hul oorspronklike terrein by Calder Vale verhuis het. Die klub, bynaam “The Clarets”, het in 1910 hul kenmerkende wynrooi en blou kleure aangeneem. Die klub se huidige embleem is gebaseer op Burnley se wapenskild. Burnley het ’n langstaande mededinging met die nabygeleë klub Blackburn Rovers, met wie hulle meeding in die Oos-Lancashire-derby.

## Verwysings 
## Externe skakels 
* Amptelike webwerf
Crystal Palace FC

**Crystal Palace Football Club**, dikwels bloot **Palace** genoem, is ’n professionele sokkerklub wat in Selhurst, Suid-Londen, Engeland, gebaseer is. Die klub ding mee in die Premierliga, die hoogste vlak van Engelse sokker. Crystal Palace is amptelik as ’n professionele klub gestig in 1905 by die Crystal Palace-uitstallingsgebou, maar sy oorsprong strek terug tot 1861. Die klub het tussen 1905 en 1915 hul tuiswedstryde op die FA-bekerfinaalstadion binne die uitstallingsterrein gespeel, totdat hulle dit moes verlaat weens die uitbreek van die Eerste Wêreldoorlog. In 1924 het die klub na hul huidige tuisveld, Selhurst Park, verhuis.

In hul vroeë jare as professionele klub het Palace aanvanklik in die Southern League gespeel, voordat hulle in 1920 tot die Football League verkies is. Gedurende hul ligageskiedenis het hulle hoofsaaklik in die bo twee afdelings van Engelse sokker meegeding. Sedert 1964 het die klub slegs een keer onder die tweede vlak afgesak — vir net drie seisoene tussen 1974 en 1977. Gedurende die laat 1980’s en vroeë 1990’s het Palace ’n suksesvolle tydperk in die hoogste afdeling beleef. Ná hul deelname aan die FA-bekerfinaal van 1990, het hulle in die 1990/91-seisoen vir die Engelse ligatitel meegeding teen Arsenal en Liverpool, en uiteindelik derde geëindig — hul beste ligaprestasie ooit. Die klub was ook een van die stigterslede van die eerste Premierliga-seisoen in 1992/93.

Die klub se geluk het egter begin draai ná hul relegasie uit die topafdeling in 1998, wat gevolg het op finansiële probleme wat veroorsaak het dat Palace twee keer onder administrasie geplaas is — in 1999 en 2010. Hulle het geleidelik herstel, en sedert hul bevordering terug na die Premierliga in 2013, het Palace ’n klubrekord van 13 opeenvolgende seisoene in die topafdeling behaal (vanaf 2025/26). Hulle het ook twee verdere FA-bekereindstryde gehaal — in 2016 en 2025 — met oorwinning in laasgenoemde wat die klub se eerste groot trofee in sy geskiedenis beteken het. In dieselfde jaar het Palace hul eerste FA Community Shield-titel gewen.

Palace het ’n langstaande en vurige mededinging met Brighton & Hove Albion, wat in die 1970’s ontstaan het om mededingende redes. Ander sterk plaaslike wedywerings bestaan met Millwall en Charlton Athletic, teen wie hulle meeding in die Suid-Londen-derby’s.

## Verwysings 
## Externe skakels 
* Amptelike webwerf
Panneveld

duimnael|regs|300px|Die Panneveld met Chrissiesmeer links bo, uit die ruimte gesien
Die **Panneveld** (soms **Panveld**) op die Hoëveld in Mpumalanga is Suid-Afrika se eie “meredistrik”.

## Ligging
Ongeveer ‘n 40 panne en meertjies lê by nagenoeg 26° 30′ suid, 30° 15′ oos in ‘n driehoek gevorm deur die dorpe Ermelo, Lothair en Chrissiesmeer (dorp).

## Meertjies
Chrissiesmeer, Banaghermeer, Eilandsmeer en Magdalenasmeer is die bekendste van hierdie vleie. Eersgenoemde twee is selde sonder water. Vergeleke met die direkte omgewing kry die gebied ‘n redelik hoë reënval. In sommige van die panne is die water vars of amper vars. Ander het bloot brak water. Besonders is egter dat ‘n varswaterpan en ‘n brakwaterpan met elk sy eie besondere plantegroei binne ‘n 100&nbsp;meter van mekaar voorkom.

## Oorsprong
Waarskynlik is hulle deur die afsny van die vroeëre bolope van die Umpilosirivier deur die Vaalrivier gevorm, met latere opeenhoping van sand in die rivierlope.

## Geskiedenis
In die 1860’s het die regering van die ZAR aan ‘n groep Skotse immigrante hier plase toegeken om as buffer te dien tussen die bewoners van Ermelo en die inwoners van eSwatini. Die gebied het toe as New Scotland bekend geraak met plek- en plaasname soos Lothair, Glentyan, Knockdhu en Caledonia. Banagher was ‘n plaaslike leier onder die Skotte.

## Bibliografie
*Raper, P.E.: Streekname in Suid-Afrika en Suidwes. Naamkundereeks, nr. 1. Kaapstad: Tafelberg, 1972.
Antikythera-meganisme

duimnael|Die Antikythera-meganisme (fragment A – voor en agter); sigbaar is die grootste rat in die meganisme, ongeveer 13 cm in deursnee.
Die **Antikythera-meganisme** (/ˌæntɪkɪˈθɪərə/ AN-tik-ih-THEER-ə, ook in die VSA /ˌæntaɪkɪˈ-/ AN-ty-kih-) is 'n antieke Griekse handaangedrewe orrery (model van die Sonnestelsel). Dit is die oudste bekende voorbeeld van 'n analoog rekenaar. Hierdie skanderings dui daarop dat die meganisme 37 inmekaarpassende bronsratte gehad het wat dit in staat gestel het om die bewegings van die Maan en die Son deur die diereriem te volg, verduisterings te voorspel en die onreëlmatige wentelbaan van die Maan te modelleer, waar die Maan se snelheid hoër is in sy perigeum as in sy apogeum. Hierdie beweging is in die 2de eeu v.C. deur sterrekundige Hipparchos van Rhodos bestudeer, en hy is moontlik geraadpleeg in die konstruksie van die masjien. Daar is spekulasie dat 'n gedeelte van die meganisme ontbreek en dit het die posisies van die vyf klassieke planete bereken. Die inskripsies is verder in 2016 ontsyfer, wat getalle onthul het wat verband hou met die sinodiese siklusse van Venus en Saturnus.

Daar word geglo dat die instrument deur Hellenistiese wetenskaplikes ontwerp en gebou is en op verskillende maniere gedateer is tot ongeveer 87 v.C., tussen 150 en 100 v.C., of 205 v.C. Dit moes voor die skipbreuk gebou gewees het, wat deur verskeie bewyse gedateer is tot ongeveer 70–60 v.C. In 2022 het navorsers voorgestel dat die aanvanklike kalibrasiedatum, nie die konstruksiedatum nie, 23 Desember 178 v.C. kon gewees het. Ander kenners stel 204 v.C. voor as 'n meer waarskynlike kalibrasiedatum. Masjiene met soortgelyke kompleksiteit het eers in die 14de eeu weer in Wes-Europa begin verskyn.

## Sien ook 
* Outomaat 

## Verwysings
Weeds

***Weeds*** is 'n Amerikaanse swartkomediedrama Die tydskrif *Time* se James Poniewozik het *Weeds* op nommer nege geplaas van die top-10-reekse van 2007. Op Metacritic het seisoen 2 'n goedkeuringsyfer van 78 uit 100 gekry, seisoen 3 het 88 uit 100 gekry en seisoen 5 het 73 uit 100 gekry. Op *Rotten Tomatoes* het seisoen 2 'n telling van 100% gekry, gebaseer op 15 resensies.

In 2006 het Parker 'n Golden Globe gewen vir beste toneelspel in 'n komedie of musiekspel. In 2010 het Michael Trim 'n Emmy vir beste kinematografie gewen. Die reeks en sy akteurs is ook deur die loop van die reeks vir talle Golden Globes, Emmys en ander pryse benoem.

## Verwysings
## Skakels
Marais Kruger

**Marais Kruger** is 'n Suid-Afrikaanse politikus wat sedert November 2025 as die uitvoerende burgemeester van die Tuinroete-distriksmunisipaliteit dien. Hy is 'n lid van die Demokratiese Alliansie.
## Lewensloop
Kruger het aan Hoërskool Outeniqua in George gematrikuleer. Hy het 'n diploma in finansies van Moonstone Besigheidskool behaal en studeer tans vir sy sertifikaat in munisipale bestuur aan die Universiteit Stellenbosch se skool van openbare leierskap. 

Kruger het in 2021 by die Demokratiese Alliansie aangesluit en is tydens die munisipale verkiesing in November daardie jaar tot die George-stadsraad verkies.  Kruger is aan die einde van Februarie 2025 as die burgemeesterskomiteelid vir finansies deur George burgemeester Jackie von Brandis afgedank. Hy is daarna in April 2025 as die hoofsweep van die munisipale raad van die Tuinroete-distriksmunisipaliteit verkies.

Tydens 'n raadsitting op 11 November 2025 is Kruger as die burgemeester van die Tuinroete-distriksmunisipaliteit verkies. Hy het vir Andrew Stroebel opgevolg.

## Verwysings
## Eksterne skakels
* Profiel op George Plaaslike Munisipaliteit se webtuiste
* Executive Mayor
Valencia CF

**Valencia Club de Fútbol, S.A.D.**, algemeen bekend as **Valencia CF** of bloot **Valencia**, is ’n Spaanse professionele sokkerklub wat in Valencia gebaseer is. Die klub speel tans in La Liga, die hoogste vlak van die Spaanse sokkerliga-stelsel. Valencia is in 1919 gestig en speel sedert 1923 hul tuiswedstryde in die Mestalla-stadion, wat sitplek bied aan 49 430 toeskouers.

Valencia het ses La Liga-titels, agt Copa del Rey-titels, een Supercopa de España en een Copa Eva Duarte gewen. In Europese kompetisies het hulle twee Inter-Cities Fairs Cups, een UEFA-beker, een UEFA Bekerwenner-beker, twee UEFA Superbekers, en een UEFA Intertoto-beker gewen. Die klub het ook twee agtereenvolgende UEFA Champions League-eindstryde (in 2000 en 2001) gehaal. Hulle was ook lede van die invloedryke G-14-groep van vooraanstaande Europese klubs, en is sedertdien deel van die Europese Klubvereniging (ECA).

Vyf voormalige spelers van die klub is opgeneem in die FIFA International Football Hall of Fame: Alfredo Di Stéfano, Mario Kempes, Romário, Jorge Valdano en Didier Deschamps. Valencia het ook vier figure op die FIFA 100-lys gehad, wat in 2004 saamgestel is ter viering van FIFA se eeufees. Die klub, bynaam “Los Ches”, het die meeste Zarra-trofeeë (5) in Spanje gewen, is vierde in die Zamora-trofee (9) en vyfde in die Pichichi-trofee (6). Internasionaal is hulle die derde Spaanse klub met die meeste FIFA Wêreldspeler-van-die-Jaar-nominasies (9) en die vierde met Ballon d’Or-nominasies (23).

Valencia-spelers is ook drie keer in die UEFA-span van die Jaar opgeneem: Santiago Cañizares en Kily González in 2001, en David Villa in 2010 (wat ook daardie jaar in die FIFPro World XI verskyn het). Vier Valencia-spelers — David Villa, Carlos Marchena, David Silva en Juan Mata — was deel van die Spaanse nasionale span wat die 2010 FIFA Wêreldbeker gewen het.

Valencia geniet wêreldwyd erkenning vir hul jeugakademie, bekend as die Acadèmia, wat oor die jare talle uitstaande talent opgelewer het, insluitend Miguel Tendillo, Ricardo Arias, Fernando Gómez, Andrés Palop, Javier Farinós, Raúl Albiol, David Albelda, Vicente Rodríguez, Gaizka Mendieta en David Silva. Meer onlangse sterre wat daar ontwikkel het, sluit in Isco, Jordi Alba, Paco Alcácer, Juan Bernat, José Gayà, Carlos Soler, Ferran Torres, Lee Kang-in, Cristhian Mosquera en Javi Guerra.

Histories was Valencia een van die grootste klubs ter wêreld in terme van betalende lede en seisoenkaart-houers, met sowat 50 000 op hul hoogtepunt. Teen die middel 2010’s het die klub egter ’n tydperk van agteruitgang beleef. In 2014 het die Singapoerse miljardêr Peter Lim die klub aangekoop.

## Verwysings 
## Externe skakels 
* Amptelike webwerf
Didier Deschamps

**Didier Claude Deschamps** (gebore 15 Oktober 1968) is ’n Franse sokkerafrigter en voormalige speler wat sedert 2012 die afrigter van die Franse nasionale span is. As speler was hy ’n verdedigende middelveldspeler vir klubs soos Marseille, Juventus, Chelsea en Valencia. Hy is bekend vir sy harde werk, leierskap en spelintelligensie, en het Frankryk as kaptein gelei tot oorwinnings by die 1998 Wêreldbeker en die Europese Kampioenskap in 2000.

Deschamps het groot sukses op klubvlak behaal, onder meer die UEFA Champions League in 1993 met Marseille, en drie Serie A-titels plus die 1996 Champions League met Juventus. Hy het ook die FA-beker met Chelsea gewen.

As afrigter het hy met Monaco die Franse Ligabeker gewen en die 2004 Champions League-eindstryd bereik, Juventus gehelp om na Serie A terug te keer, en Marseille na die Ligue 1-titel van 2009/10 gelei. Met die Franse nasionale span het hy die 2018 Wêreldbeker gewen en die eindstryd van die 2022 Wêreldbeker gehaal. Hy is een van slegs drie mense wat die Wêreldbeker as speler én afrigter gewen het.

## Verwysings
Mário Zagallo

**Mário Jorge Lobo Zagallo** (9 Augustus 1931 – 5 Januarie 2024) was ’n Brasiliaanse professionele sokkerspeler, koördineerder en afrigter wat as aanvaller gespeel het.

Zagallo hou die rekord vir die meeste FIFA Wêreldbeker-titels in die algemeen, met vier in totaal. Hy was die eerste persoon wat die Wêreldbeker gewen het as speler én as afrigter – as speler in 1958 en 1962, as hoofafrigter in 1970, en as assistent-afrigter in 1994. Hy het ook Brasilië afgerig in 1974 (vierde plek) en 1998 (naaswenner), en was tegniese assistent in 2006. Hy was die eerste van drie mans – saam met Duitsland se Franz Beckenbauer (wat toevallig twee dae ná hom gesterf het) en Frankryk se Didier Deschamps – wat die Wêreldbeker as speler én afrigter gewen het.

In 1992 het Zagallo die FIFA Order of Merit ontvang, die hoogste eer wat deur FIFA toegeken word, vir sy bydrae tot sokker. In 2013 is hy deur World Soccer Magazine aangewys as die negende beste afrigter van alle tye. Zagallo is op 5 Januarie 2024 oorlede op die ouderdom van 92 en was die laaste oorlewende Brasiliaanse speler wat in die 1958-Wêreldbeker-eindstryd gespeel het.

## Verwysings